สวัสดีครับ ผมตรวจ hiv ที่รพ.รัฐ หลังเสี่ยง 3 เดือน ผลเป็นลบ และเข้าตรวจอีกรอบที่ 6 เดือน ผลเป็นลบ กรณีผมไม่ได้ติด hcv และไม่ได้รับยา PeP แบบนี้ปิดเคสได้หรือไม่ (ไม่เสี่ยงเพิ่ม) หรือควรตรวจตาม 3- เดือน อีกไหมครับ
สวัสดีค่ะ การตรวจหาการติดเชื้อ HIV ในปัจจุบัน จะเป็นการตรวจด้วยวิธี fourth generation ซึ่งจะเป็นการตรวจหาทั้งแอนติบอดี้ต่อเชื้อ และตรวจหาแอนติเจนของเชื้อ (p24 antigen) โดยจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 1 เดือน ดังนั้น หากได้ไปตรวจที่ 3 เดือนและ 6 เดือนหลังไปมีความเสี่ยงมา แล้วผลเป็นลบ ก็แสดงว่าไม่มีการติดเชื้อ HIV แต่อย่างใดค่ะ และไม่จำเป็นต้องตรวจซ้ำอีกสำหรับการตรวจหาการติดเชื้อไวรัสตับอักเสบชนิดซี โดยการตรวจหาแอนติบอดี้ (Anti-HCV) จะเริ่มตรวจพบได้ที่ 3 สัปดาห์ แต่ส่วนใหญ่จะตรวจพบได้ที่ 6 สัปดาห์หลังรับเชื้อ บางรายอาจนานถึง 12 สัปดาห์ได้ ดังนั้น หากตรวจที่น้อยกว่า 12 สัปดาห์ แนะนำควรลองตรวจซ้ำดูด้วยค่ะ